**KÖZLEMÉNY**

**Alsószölnök Község Önkormányzata és Szakonyfalu Község Önkormányzata a   
20/2012. (VIII.31.) EMMI rendelet 20. § (1) bekezdése alapján az óvodai beiratkozás idejéről, az óvodai jogviszony létesítésével összefüggő eljárásról az alábbi közleményben tájékoztatja a Tisztelt Szülőket.**

1. Az óvoda a gyermek hároméves korától a tankötelezettség kezdetéig nevelő intézmény. Az óvodába a gyermek harmadik életévének betöltése után vehető fel. **A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.** **Az óvodába be kell íratni azt a kisgyermeket, aki 2015. augusztus 31. napjáig betölti a harmadik életévét.**

**Az óvoda felveheti azt a gyermeket is, aki a harmadik életévét a felvételétől számított fél éven belül betölti**, feltéve, hogy minden, a településen, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Az óvodai felvétel, átvétel jelentkezés alapján történik. A szülő gyermeke óvodai felvételét, átvételét a nevelési év folyamán bármikor kérheti, a gyermekek felvétele folyamatos.

A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvoda fenntartója bizottságot szervez, amely javaslatot tesz a felvételre. Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.  
Az óvoda köteles felvenni, átvenni azt a gyermeket, aki az óvoda köteles felvenni, átvenni azt a gyermeket, aki életvitelszerűen az óvoda körzetében lakik.

Az óvodában a nevelési év szeptember 1-jétől a következő év augusztus 31. napjáig tart.

2. Alsószölnök és Szakonyfalu Község Önkormányzata a fenntartásában működő óvodákban a 2011. évi CXC. törvény 83. § (2) bekezdése alapján **a 2016/2017. nevelési évre a Mesesziget Óvoda (Alsószölnök, Fő út 31.) és a Mesesziget Óvoda Tagóvodája (Szakonyfalu, Fő út 120.) beiratkozás időpontját az alábbi időpontokban határozza meg:**

**2016. április 25. (hétfő) 14.00 – 16.00**

**2016. április 26. (kedd) 9.00 – 10.00**

**3. Az óvodai beíratásához be kell mutatni az alábbi közokiratokat, dokumentumokat:**• a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolványt;

• a szülő személyi azonosító és lakcímet igazoló hatósági igazolványát;

• a kötelező védőoltásokat igazoló orvosi igazolást, vagy az oltási kiskönyv erre vonatkozó másolatát;  
• orvosi igazolást arról, hogy a gyermek egészséges, közösségbe felvehető;  
• nem magyar állampolgárságú gyermek esetén az itt tartózkodást engedélyező okmányokat;  
• TAJ kártyát.

Az óvodai jelentkezés a „Jelentkezési lap” kitöltésével és benyújtásával történik. A szülő a jelentkezési lapot a jelentkezés napján átveheti az óvodában.

**4. A szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett hirdetményben meghatározott időpontban.**

A nemzeti köznevelésről szóló 2011. évi CXC törvény 8. § (2) bekezdése 2015. szeptember 1. napjától hatályos, mely kimondja, hogy a gyermek abban az évben, melynek augusztus 31. napjáig a harmadik életévét betölti, a nevelési év kezdő napjától /szeptember 1./ legalább napi négy órában óvodai foglalkozáson vesz részt. E paragrafus alapján az óvodába **be kell íratni** azt a kisgyermeket, **aki 2016. augusztus 31. napjáig betölti a harmadik életévét.**

A jegyző - az egyházi és magán fenntartású intézmények esetében a fenntartó – a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

A gyermek hároméves korától annak az évnek az augusztus 31. napjáig, amikor az ötödik életévét betölti, az óvodába járási kötelezettséget családi napköziben is teljesítheti abban az esetben, ha a családi napköziben a szolgáltatást nyújtó személy rendelkezik az óvodapedagógus munkakör betöltéséhez előírt szakképzettséggel, és munkája során figyelembe veszi az óvodai nevelés alapprogramjában foglalt követelményeket.

A szülő gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzeti hovatartozására tekintettel szabadon választhat óvodát. Jelentkezni a meghirdetett időpontban a lakóhely szerinti körzetileg illetékes vagy választott óvodában lehet. A beiratkozási igény a jelentkezéssel válik hivatalossá. Az óvodába történő jelentkezés nem jelenti egyben az óvodába történő automatikus felvételt is.

A szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett hirdetményben meghatározott időpontban.

**Kötelező beíratni azt a gyermeket:**

* **aki 3. életévét 2016. augusztus 31. napjáig betölti (**a nevelési év kezdő napjától napi négy órát köteles óvodai nevelésben részt venni),
* **aki 5. életévét 2016. augusztus 31. napjáig betölti,** és óvodába járási kötelezettségét családi napköziben teljesítette.

A napi négy órában óvodai nevelésre kötelezett (3 éves óvodakötelezett) gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes **jegyzőt.** A napi négy órában óvodai nevelésre kötelezett, az óvodával jogviszonyban álló gyermek szülője, amennyiben a gyermeke az óvodakötelezettségét a jövőben külföldön teljesíti, előzetesen köteles értesíteni a gyermek lakóhelye, annak hiányában tartózkodási helye szerint illetékes **jegyzőt.**

5. **Az óvodáztatási kötelezettségek nem teljesítése esetén** **alkalmazható jogkövetkezmények:** Ha a gyermek a 2011. évi CXC törvény 8. § (2) bekezdése alapján vesz részt óvodai nevelésben, és egy nevelési évben igazolatlanul öt nevelési napnál többet mulaszt, az óvoda vezetője – a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006.   
(XII. 23.) Korm. rendeletben foglaltakkal összhangban – értesíti a gyermek tényleges tartózkodási helye szerint illetékes gyámhatóságot és a gyermekjóléti szolgálatot.

6. Az óvoda alapító okirata szerint **német nemzetiségi kétnyelvű nevelést folytató óvoda**:

Mesesziget Óvoda 9983 Alsószölnök, Fő út 31. Tel: 94-445-175

Az óvoda alapító okirata szerint **szlovén nemzetiségi kétnyelvű nevelést folytató óvoda**:

Mesesziget Óvoda Tagóvodája 9983 Szakonyfalu, Fő út 120. Tel: 94-445-176

8. **Az óvodák kötelező felvételi körzete:** Alsószölnök és Szakonyfalu községek közigazgatási területe.

9. Az óvodai felvételről hozott döntés határnapja 2016. május 25. napja. A döntésről szóló határozatot a beiratkozáskor megadott címre postázza az óvoda.

Az óvoda vezetője:

a) az óvodai felvételi kérelemnek helyt adó döntését írásban,

b) a kérelem elutasítására vonatkozó döntését határozati formában közli a szülővel.

11. Az óvoda döntése ellen - érdeksérelemre hivatkozással - a szülő a közléstől számított tizenöt napon belül indíthat eljárást az Alsószölnöki Közös Önkormányzati Hivatal Jegyzőjénél. (9983 Alsószölnök, Fő út 19.).

**Kérjük a Tisztelt Szülőket, hogy a megadott időben, a jelen közleményben foglaltak szerint gondoskodjanak a gyermekek beíratásáról.**

Alsószölnök, 2016. március 21.

Szukicsné Skaper Mónika sk.

jegyző